၂၀၁၃ အရှေ့တောင်အာရှအားကစားပြိုင်ပွဲ ပိတ်ပွဲအခမ်းအနား

**၂၀၁၃ အရှေ့တောင်အာရှအားကစားပြိုင်ပွဲ ပိတ်ပွဲအခမ်းအနား**ကို ၂၀၁၃ ခုနှစ် ဒီဇင်ဘာလ ၂၂ ရက်နေ့ ညနေ ၆ နာရီအချိန်တွင် ဝဏ္ဏသိဒ္ဓိ အားကစားကွင်းအတွင်းတွင် ကျင်းပခဲ့သည်။

## ဧည့်သည်တော်များ
### ပြည်တွင်း
*နိုင်ငံတော်သမ္မတ ဦးသိန်းစိန်နှင့်ဇနီး ဒေါ်ခင်ခင်ဝင်း
*ဒုတိယသမ္မတ ​ဒေါက်တာစိုင်းမောက်ခမ်းနှင့်ဇနီး ​ဒေါ်နန်းရွှေ​မှုန်
*ဒုတိယသမ္မတ ဦးဉာဏ်ထွန်းနှင့်ဇနီး ဒေါ်ခင်အေးမြင့်
*ပြည်သူ့လွှတ်တော်ဥက္ကဋ္ဌ သူရဦးရွှေမန်းနှင့်ဇနီး ဒေါ်ခင်လေးသက်
*အမျိုးသားလွှတ်​တော်ဥက္ကဋ္ဌ ဦးခင်​အောင်မြင့်နှင့် ဇနီး ​ဒေါ်ခင်ပြုံး
*တပ်မ​တော်ကာကွယ်​ရေးဦးစီးချုပ် ဗိုလ်ချုပ်မှူးကြီးမင်း​အောင်လှိုင်နှင့်ဇနီး ​ဒေါ်ကြူကြူလှ
*ပြည်ထောင်စုအစိုးရအဖွဲ့ဝင်ဝန်ကြီးများ
*ပြည်နယ်နှင့်တိုင်းဒေသကြီး ဝန်ကြီးချုပ်များ
## ပွဲအတွင်းပါဝင်သူများ
### အခမ်းအနားမှူး
*ကိုဇော်မျိုးဦး
*မချောစုစုကြည်
*မအိမ့်ဖူးဖူးအောင်
*မအေးအေးမြတ်
### အစီအစဉ်တင်ဆက်သူ
*ကိုဆွေဟိန်း
*မစုယမင်း

### အနုပညာရှင်များ
## အခမ်းအနားအစီအစဉ်များ
အခမ်းအနားကို အစီအစဉ် (၁၄)ခုဖြင့် တင်ဆက်ခဲ့သည်။

### ပထမပိုင်း
*မီးပွင့်များဖြင့် အခမ်းအနားစတင်ခြင်း
*ဖျော်ဖြေရေးအစီအစဉ်များ တင်ဆက်ခြင်း

### ဒုတိယပိုင်း
*အားကစားသမားများ နေရာယူခြင်း
*အပြည်ပြည်ဆိုင်ရာအိုလံပစ်​ကော်မတီမှ အထိမ်းအမှတ်လက်​ဆောင် ​ပေးအပ်ခြင်း
*အားကစားဝန်ကြီးမှ၂၇ ကြိမ်မြောက် အရှေ့တောင်အာရှအားကစားပြိုင်ပွဲကျင်းပခဲ့ခြင်းဆိုင်ရာများများ ရှင်းလင်းတင်ပြခြင်း
*ဒုတိယသမ္မတမှ ၂၇ ကြိမ်မြောက် အရှေ့တောင်အာရှအားကစားပြိုင်ပွဲကို ပိတ်သိမ်းခြင်း
*၂၇ ကြိမ်မြောက် အရှေ့တောင်အာရှအားကစားပြိုင်ပွဲ-မြန်မာအလံနှင့် အရှေ့တောင်အာရှအားကစားပြိုင်ပွဲအလံများကို ဦးစွာ​လျှောချပြီး စင်ကာပူသမ္မတနိုင်ငံ နိုင်ငံ​တော်အလံကိုလွှင့်တင်ခြင်း
*အရှေ့တောင်အာရှအားကစားပြိုင်ပွဲအလံလွှဲ​ပြောင်း​ပေးအပ်ခြင်း
*အားကစားသမားများ ပြန်လည်ထွက်ခွာခြင်း
*စင်ကာပူသမ္မတနိုင်ငံမှ ​ဖျော်​ဖြေတင်ဆက်ခြင်း
*ပြန်ဆုံမယ် အစီအစဉ်ဖြင့်တင်ဆက်ခြင်း
*သမ္မတကြီးနှင့်ဇနီးတို့ ပြန်လည်ထွက်ခွာခြင်း
*တေးသံသာအစီအစဉ်ဖြင့် တင်ဆက်ခြင်း
*၂၇ ကြိမ်မြောက် အရှေ့တောင်အာရှအားကစားပြိုင်ပွဲ ပိတ်ပွဲအခမ်းအနား ပြီးမြောက်ကြောင်း ကြေညာခြင်း
## ပိတ်ပွဲအခမ်းအနား
၂၀၁၃ အရှေ့တောင်အာရှအားကစားပြိုင်ပွဲ ပိတ်ပွဲအခမ်းအနားမစတင်မီ ညနေ၅နာရီအချိန်ခန့်က အစီအစဉ်တင်ဆက်သူများဖြစ်ကြသည့် ကိုဆွေဟိန်းနှင့် မစုယမင်းတို့က ပဋိသန္တာရစကားဖြင့် ဧည့်ခံဖျော်ဖြေကြသည်။ ထို့နောက်အနုပညာရှင်များ၏ တေးသံသာအစီအစဉ်ဖြင့် တင်ဆက်ခဲ့သည်။

ထို့နောက် ညနေ၆နာရီခန့်အချိန်တွင် ပဏာမအစီအစဉ်ပြီးဆုံး၍ ပထမပိုင်းအစီအစဉ်ကို အခမ်းအနားမှူးများအဖြစ် ကိုဇော်မျိုးဦးနှင့် မချောစုစုကြည်တို့က ဆောင်ရွက်ခဲ့သည်။ ညနေ၆နာရီတွင် သမ္မတကြီးဦးသိန်းစိန်နှင့် ဇနီးဒေါ်ခင်ခင်ဝင်းတို့ ရောက်ရှိလာသည်။ ထိုအချိန်တွင် စည်တော်ကြီးနှင့်အတူ မီးရှုးမီးပန်းများဖြင့် ပစ်ဖောက်ကြိုဆိုခဲ့သည်။ ထို့နောက်အခမ်းအနားအစီအစဉ်များကို ကြေညာခဲ့သည်။

ထို့​နောက် ပထမဆုံးအစီအစဉ်အဖြစ် ပိတ်ပွဲအခမ်းအနားကို ​ကျောင်းသား ၁၅၀၀၏ မီးပွင့်များဖြင့် "We Can Do"ဟူ​သော စာတမ်းကိုပုံ​ဖော်ခြင်းဖြင့်စတင်ခဲ့သည်။မြန်မာနိုင်ငံအ​နေဖြင့် ၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲကို ​အောင်မြင်စွာလက်ခံကျင်းပနိုင်ခဲ့ပြီဖြစ်၍ "ငါတို့လုပ်နိုင်တယ်"ဟူ​သော အဓိပ္ပါယ်ဖြင့် တင်ဆက်ခဲ့ခြင်းဖြစ်သည်။ထိုစဉ် ကွင်းအပေါ်မှ မီးရှုးမီးပန်းများ ပစ်ဖောက်ခဲ့သည်။

အစီအစဉ် ၂ တွင် ဖျော်ဖြေရေးအစီအစဉ် (၅) ခုဖြင့် တင်ဆက်ခဲ့သည်။
*ပထမဆုံး "အားမာန်ဝင့်ချီရှေ့သို့ဆီ" အစီစဉ်ဖြင့်တင်ဆက်ခဲ့သည်။မြန်မာနိုင်ငံ၏ အနာဂတ်ကိုဆက်လက်တာဝန်ယူကြမည့် မျိုးဆက်သစ်များအ​နေဖြင့် ဖျတ်လတ်တက်ကြွမှု၊အားမာန်ပြည့်ဝမှု၊စည်းလုံးညီညွတ်မှုနှင့် ကာယ၊ဉာဏစွမ်းအင်များပိုင်ဆိုင်ထားကြသည်။​ခေတ်စနစ်တိုင်းတွင် လူငယ်များကိုပြုစုပျိုး​ထောင်ခြင်းသည် သမိုင်း​ပေးတာဝန်ကိုထမ်း​ဆောင်ခြင်းဖြစ်သည်။ရိုးသားတက်ကြွပြီး ဖျတ်လတ်တက်ကြွ​သော လူငယ်တို့၏အားမာန်ကို ဂုဏ်ပြုတင်ဆက်ထား​သော အစီအစဉ်ဖြစ်သည်။ဤအစီအစဉ်တွင် မန္တ​လေးမြို့မှ အ.ထ.က (၁၆)နှင့် အ.ထ.က (၈)တို့မှ ​ကျောင်းသား၊​ကျောင်းသူ​​လေးများ၏ ဘင်ခရာတပ်ဖွဲ့များနှင့်ဆင်ဆက်ခဲ့သည်။
*ဒုတိယ​မြောက်အဖြစ် "တို့မြန်မာ့ခြင်းလုံး" အစီအစဉ်ဖြစ်သည်။မြန်မာ့ခြင်းလုံးအားကစားနည်းမှာ လွန်ခဲ့​သောနှစ်​ပေါင်း ၁၅၀၀ခန့်ကအ​ခြေပြုခဲ့ပြီး မြန်မာ့ရိုးရာအားကစားနည်းဖြစ်သည်။၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲတွင် ပထမဆုံးအ​နေဖြင့် ထည့်သွင်းကျင်းပခဲ့သည်။အားကစားသမားအချင်းချင်း ချစ်ခင်ညီညွတ်စွာပူး​ပေါင်း​ဆောင်ရွက်​စေတတ်​သော အ​လေ့အကျင့်​ကောင်းများရရှိ​စေသည့် ခြင်းလုံးအားကစားနည်းကို ဂုဏ်ယူစွာတင်ဆက်ထားခြင်းဖြစ်သည်။ဤအစီအစဉ်တွင် မြန်မာ့ဂုဏ်​ဆောင်ရွှေတံဆိပ်​ဆုရှင်များ၏ ​ဖျော်​ဖြေမှုနှင့်အတူ က​လေးငယ်များ၊လူငယ်များ၏ခြင်းလုံးကစားမှုများ တင်ဆက်ထားသည်။
*ဆက်လက်ပြီး "ဆင်ရတနာအက" ကိုတင်ဆက်ခဲ့သည်။မြန်မာနိုင်ငံ အလယ်ပိုင်း​ဒေသတွင် ဆင်ရတနာအကကို ယခုထက်တိုင်မြတ်နိုးစွာတင်ဆက်​နေကြသည်။ထူးခြားလှ​သော လက်မှုပညာ အရုပ်ကြီးများနှင့် ရိုးရာအကတို့ကို တန်ဖိုးထားတတ်ကြ​စေရန်တင်ဆက်ခဲ့သည်။
*စတုတ္ထ​မြောက်အဖြစ် "​ရောင်စုံပန်းများ၏မြစ်​ကြေးမုံ" အစီအစဉ်ဖြင့်တင်ဆက်ခဲ့သည်။မြန်မာနိုင်ငံ ​မြောက်ဖျားပိုင်းရှိမြင့်မားလှ​သော ​ရေခဲ​တောင်ကြီးများနှင့် မြန်မာနိုင်ငံ​တောင်ဖျားပိုင်းရှိ ကျယ်​ပြောလှ​သောပင်လယ်ပြာကြီးများကို မြစ်ကြီးများဖြင့်ဆက်သွယ်ထားသည်။တိုင်းရင်းသားများအားလုံး၏ ဖြစ်တည်မှု၊ယဉ်​ကျေးမှု၊စည်းလုံးညီညွတ်မှု၊စုစည်း​နေထိုင်မှုများကို မြစ်ကြီးများက ပုံပြင်တစ်ပုဒ်သဖွယ်​ပြောပြ​နေပုံကို တင်ဆက်ထားသည်။
*​နောက်ဆုံးအ​နေဖြင့် "ထာဝရမြန်မာ"ကိုတင်ဆက်ခဲ့သည်။တိုင်းရင်းသားလူမျိုးများနှင့်ဖွဲ့စည်းတည်​ထောင်ထားသည့် မြန်မာနိုင်ငံကြီးအတွင်းတွင် တစ်​မြေတည်း​နေတစ်​ရေတည်း​သောက် အတူတကွလက်တွဲ​နေထိုင်ခဲ့ကြ​သောတိုင်းရင်းသားတို့၏ ချစ်ကြည်​သွေးစည်းမှုကို ဂုဏ်ပြုတင်ဆက်ထားသည်။ဤအစီအစဉ်တွင် အမျိုးသား​တေးသံရှင်တစ်ဦးနှင့်အတူ ​တေးသံရှင်နီနီခင်​ဇော်မှ တင်ဆက်ခဲ့သည်။

ထို့​နောက်ပထမပိုင်းအစီအစဉ် ပြီးဆုံးခဲ့သည်။ဒုတိယပိုင်း အစီအစဉ်များအတွက် အခမ်းအနားမှူးများအဖြစ် မအေးအေးမြတ်နှင့် မအိမ့်ဖူးဖူးအောင်တို့က ဆောင်ရွက်ခဲ့သည်။

အစီအစဉ်၃အရ အားကစားသမားများဝင်​ရောက်လာကြသည်။အလံကိုင်တပ်ဖွဲ့မှပထမဆုံးဝင်​ရောက်လာအပြီး နိုင်ငံ​တော်ဘင်ခရာတပ်ဖွဲ့၏ဦး​ဆောင်ချီးတက်မှုနှင့်အတူ အားကစားအဖွဲ့ချုပ်အသီးသီးမှ အားကစားသမားများဝင်​ရောက်လာကြသည်။၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲတွင် အားကစားနည်း​ပေါင်း၃၃မျိုးကိုကျင်းပခဲ့ပြီး ပြိုင်ပွဲဝင်နိုင်ငံအသီးသီးမှအားကစားသမား​ပေါင်း ၄၆၄၂ဦးပါဝင်ယှဉ်ပြိုင်ခဲ့သည်။​ရေကူးအားကစားမှစ၍ ဝူရှုးအားကစားအထိ အားကစားနည်းတစ်မျိုးစီလိုက်ဝင်​ရောက်လာခဲ့ကြသည်။​နောက်ဆုံးတွင် မြန်မာနိုင်ငံ၏ ဂုဏ်ကိုမြှင့်တင်​ပေးခဲ့ကြ​သော မြန်မာ့အားကစားသမားရွှေတံဆိပ်ဆုရှင် ၈၅ဦးမှဦးစွာဝင်​ရောက်လာကြသည်။ထို့​နောက် ​ငွေတံဆိပ်ဆုရှင် ၆၂ဦး၊​ကြေးတံဆိပ်ဆုရှင် ၈၅ဦးတို့ အသီးသီးဝင်​ရောက်လာကြသည်။ထိုအချိန်တွင် သမ္မတကြီး၊ဇနီးနှင့်တကွ ပရိသတ်များအားလုံးက တခဲနက်ကြိုဆိုအား​ပေးခဲ့ကြသည်။​နောက်ဆုံးတွင် အာဆီယံနိုင်ငံများကို ကိုယ်စားပြု​သော လာဘ်​ကောင်အသီးသီးတို့ဝင်​ရောက်လာသည်။

အစီအစဉ်၄အရ အပြည်ပြည်ဆိုင်ရာအိုလံပစ်​ကော်မတီဥက္ကဋ္ဌကိုယ်စား အဖွဲ့ဝင် မစ္စတာအွန်ဆမ်းမြိုင်မှ မြန်မာနိုင်ငံအမျိုးသားအိုလံပစ်ကော်မတီဥက္ကဋ္ဌ၊၂၇ ကြိမ်မြောက် အရှေ့တောင်အာရှ အားကစားပြိုင်ပွဲကျင်းပရေးဦးစီးကော်မတီဥက္ကဋ္ဌ အားကစားဝန်ကြီးဦးတင့်ဆန်းထံသို့ ၂၇ကြိမ်​မြောက်အ​​ရှေ့တောင်အာရှအားကစားပြိုင်ပွဲကို ​အောင်မြင်စွာကျင်းပနိုင်ခဲ့သည့်အထိမ်းအမှတ်လက်​ဆောင်​ပေးအပ်ခဲ့သည်။

အစီအစဉ်၅အရ မြန်မာနိုင်ငံအမျိုးသားအိုလံပစ်ကော်မတီဥက္ကဋ္ဌ၊၂၇ ကြိမ်မြောက် အရှေ့တောင်အာရှ အားကစားပြိုင်ပွဲကျင်းပရေးဦးစီးကော်မတီဥက္ကဋ္ဌ၊အားကစားဝန်ကြီးဌာန ပြည်​ထောင်စုဝန်ကြီးဦးတင့်ဆန်းမှ ၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲ ပိတ်ပွဲဆိုင်ရာများကိုရှင်းလင်းတင်ပြခဲ့သည်။ဝန်ကြီးက ယခုအချိန်မှာ ၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲကို ​အောင်မြင်စွာကျင်းပခဲ့ပြီးဖြစ်၍ ယခုအချိန်တွင် ပိတ်ပွဲကိုကျင်းပ​နေ​ကြောင်း၊ပြိုင်ပွဲဝင် အားကစားသမားများအ​နေဖြင့်ဂုဏ်သိက္ခါအပြည့်နှင့်ယှဉ်ပြိုင်ခဲ့​ကြောင်း၊ပြိုက်ပွဲဝင်အသင်းများသည် ဘာသာစကား၊ရိုးရာဓ​လေ့များမတူ​သော်လည်း ချစ်ခင်ရင်းနှီးမှုနှင့် စည်းလုံးစွာပါဝင်ယှဉ်ပြိုင်ခဲ့၍ အာဆီယံနိုင်ငံများ၏စည်းလုံးမှုကို​တွေ့နိုင်​ကြောင်း၊ဒိုင်၊ဂျူရီများ အားကစားသမားများ၊ကူညီ​ပေးခဲ့ကြ​သော မိတ်​ဆွေနိုင်ငံများကို ဦးစီး​ကော်မတီကိုယ်စား​ကျေးဇူးတင်​ကြောင်း​ပြောကြားခဲ့သည်။ထို့​နောက် ဆက်လက်၍ အားကစားပြိုင်ပွဲတစ်​​လျောက်လုံး ကဏ္ဍအသီးသီးတွင် ပါဝင်ကူညီခဲ့ကြ​​သော လုပ်အား​ပေး​မောင်မယ်များကို​ကျေးဇူးတင်ရှိ​ကြောင်း​ပြောကြားရာ လက်ခုပ်သံများနှင့်ဆူညံသွားသည်။ပြိုင်ပွဲဝင်အားကစားသမားများကို ကိုယ်တိုင်ကိုယ်ကျ​သော်လည်း​ကောင်း၊ရုပ်မြင်သံကြားနှင့်ledဘုတ်များမှလည်း​ကောင်း မျိုးချစ်စိတ်နှင့်အား​ပေးခဲ့ကြ​သော ပြည်သူပြည်သားများကိုလည်း​ကျေးဇူးတင်​ကြောင်း၊နိုင်ငံ​တော်၏ဂုဏ်သိက္ခါအတွက် ဆုတံဆိပ်များဆွတ်ခူးခဲ့​သော အားကစားသမားများကိုလည်း ​ကျေးဇူးတင်ဂုဏ်ပြုပါ​ကြောင်း ​ပြောကြားခဲ့သည်။

အစီအစဉ် ၆ အရ နိုင်ငံတော်သမ္မတကြီးဦးသိန်းစိန်ကိုယ်စား ပြိုင်ပွဲကျင်းပရေးဦးစီးကော်မတီနာယက၊ ဒုတိယသမ္မတ ဦးဉာဏ်ထွန်းမှ ၂၇ ကြိမ်မြောက်အရှေ့တောင်အာရှအားကစားပြိုင်ပွဲကို ပိတ်သိမ်းပေးရာတွင် ပြိုင်ပွဲကျင်းပ​ရေး​ကော်မတီအသီးသီးမှ ပုဂ္ဂိုလ်များ၊လက်​ရွေစင်အားကစား​မောင်မယ်များ၊တပ်မ​တော်နှင့်ရဲတပ်ဖွဲ့မှ အရာရှိစစ်သည်များ၊နိုင်ငံဝန်ထမ်းများ၊အနုပညာရှင်၊အတတ်ပညာရှင်များ၊လှူရှင်များ၊ဆက်ဆံ​ရေး လုပ်အား​ပေးလူငယ်များ၊​ကျောင်းသား၊​ကျောင်းသူ လူငယ်များ၏အင်အားဖြင့် ရာစုဝက်နီးပါးကြာမှ လက်ခံကျင်းပခွင့်ရသည့် ဤအားကစားပြိုင်ပွဲကြီး​အောင်မြင်စွာကျင်းပနိုင်ခဲ့​ကြောင်း၊အမိနိုင်ငံ၏ ရိုးရာယဉ်​ကျေးမှုများကို ထင်ဟပ်​စေ​သော ​ဖျော်​ဖြေမှုများမှတစ်ဆင့် မြန်မာ့ယဉ်​ကျေးမှုကို ကမ္ဘာသို့ပြသနိုင်ခဲ့​​ကြောင်း၊မြန်မာ့​မြေ​ပေါ်တွင် ရက်သတ္တပတ် ၂ပတ်​ကျော်​အတူတကွရှိခဲ့ရာမှ မကြာမီနှုတ်ဆက်ရ​တော့မည်ဖြစ်​ကြောင်း၊တစ်ဆက်တည်း ၂၀၁၄နှစ်ဦးတွင် ကျင်းပမည့် ၇ကြိမ်​မြောက်အာဆီယံမသန်စွမ်းအားကစားပြိုင်ပွဲကိုဝင်​ရောက်ယှဉ်ပြိုင်မည့် အားကစား​မောင်မယ်များကိုလည်း ​​အောင်မြင်ပါ​စေ​ကြောင်း၊နိုင်ငံအသီးသီးမှ ဧည့်သည်​တော်များ၊နည်းစနစ်ဒါရိုက်တာများနှင့် ဒိုင်၊ဂျူရီများ၊ပြိုင်ပွဲကို ​အောင်မြင်စွာကျင်းပနိုင်ရန် ကူညီခဲ့ကြ​သော ကဏ္ဍအသီးသီးမှ ပုဂ္ဂိုလ်များ၊မျှတသန့်ရှင်းစွာ ယှဉ်ပြိုင်ခဲ့သည့်အားကစားသမားများနှင့် တစ်ခဲနက်အား​ပေးခဲ့ကြ​သော မိဘပြည်သူများကို ​​ကျေးဇူးတင်ဂုဏ်ပြပါ​​ကြောင်း​ပြောကြားရင်း "ကျင်းပလျက်ရှိတဲ့ ၂၇ကြိမ်မြောက်အရှေ့တောင်အာရှအားကစားပြိုင်ပွဲကို ယခုအချိန်မှစ၍ ပိတ်သိမ်းကြောင်းကြေညာလိုက်သည်။" ဟုပြောကြားကာ ၂၇ ကြိမ်မြောက် အရှေ့တောင်အာရှအားကစားပြိုင်ပွဲကို တရားဝင်ပိတ်သိမ်းပေးခဲ့သည်။ ထိုအချိန်တွင် မီးရှုးမီးပန်းများဖြင့် ပစ်ဖောက်ခဲ့ပြီး မီးရှုးတိုင်ကို တဖြည်းဖြည်း​လျှော့ချခဲ့သည်။

အစီအစဉ်၇တွင် ၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲ​အောင်မြင်စွာကျင်းပပြီးဖြစ်၍ ၂၇ ကြိမ်မြောက် အရှေ့တောင်အာရှအားကစားပြိုင်ပွဲ-မြန်မာအလံ၊ အရှေ့တောင်အာရှအားကစားပြိုင်ပွဲအလံများကို အလံတိုင်ထိပ်မှဦးစွာ လျှောချခဲ့သည်။ထို့​နောက် ၂၈ကြိမ်​မြောက်အ​ရှေ့​တောင်အာရှအားကစားပြိုင်ပွဲကို လက်ခံကျင်းပမည့် စင်ကာပူသမ္မတနိုင်ငံ၏အလံကို လွှင့်တင်ခဲ့သည်။

အစီအစဉ်၈အရ အရှေ့တောင်အာရှအားကစားပြိုင်ပွဲအလံကို ၂၈ကြိမ်​မြောက်အ​ရှေ့​တောင်အာရှအားကစားပြိုင်ပွဲကိုလက်ခံကျင်းပမည့် စင်ကာပူသမ္မတနိုင်ငံမှ ကိုယ်စားလှယ် လူ့စွမ်းအားအရင်းအမြစ်ဝန်ကြီးဌာနဝန်ကြီး၊စင်ကာပူအမျိုးသားအိုလံပစ်​ကောင်စီအဖွဲ့ဝင် မစ္စတာတန်ချင်း​ကြောင် အားမြန်မာနိုင်ငံအမျိုးသားအိုလံပစ်ကော်မတီဥက္ကဋ္ဌ၊၂၇ ကြိမ်မြောက် အရှေ့တောင်အာရှ အားကစားပြိုင်ပွဲကျင်းပရေးဦးစီးကော်မတီဥက္ကဋ္ဌ၊အားကစားဝန်ကြီးဌာန ပြည်​ထောင်စုဝန်ကြီး ဦးတင့်ဆန်းမှလွှဲ​ပြောင်း​ပေးအပ်ခဲ့သည်။

အစီအစဉ်၉တွင် အားကစားသမားများပြန်လည်ထွက်ခွာခဲ့သည်။

အစီအစဉ်၁၀အရ ၂၈ကြိမ်​မြောက်အ​ရှေ့​တောင်အာရှအားကစားပြိုင်ပွဲ၏ အိမ်ရှင်နိုင်ငံဖြစ်​သော စင်ကာပူသမ္မတနိုင်ငံမှ​ဖျော်​ဖြေတငိဆက်ခဲ့သည်။

အစီအစဉ်၁၁အရ "ပြန်ဆုံမယ်"အစီအစဉ်ဖြင့်​ဖျော်​ဖြေတင်ဆက်ခဲ့သည်။၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲကိုလာ​ရောက်ခဲ့ကြ​သော ဧည့်သည်​တော်များအ​နေဖြင့် မြန်မာနိုင်ငံကိုအမှတ်ရ​နေ​စေရန် တင်ဆက်ထားသည်။ဤအစီအစဉ်တွင် ​တေးသံရှင် ရာဇာငယ်နှင့် နီနီခင်​​ဇော်တို့မှ သီဆိုခဲ့ကြသည်။​နောက်ခံ LEDဘုတ်တွင် ဖွင့်ပွဲအခမ်းအနားနှင့် ၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲ၏ ကျင်းပခဲ့ပုံများကိုတင်ဆက်ထားသည်။ကွင်းအလယ်တွင် ​ကျောင်းသား၊​ကျောင်းသူ​လေးများက ပုံ​ဖော်ခြင်း၊​အ​ရှေ့​တောင်အာရှအားကစားပြိုင်ပွဲဝင်နိုင်ငံများ​၏ အလံများကိုင်​​မြောက်ခြင်းများဖြင့် တင်ဆက်ခဲ့ပြီးအဆုံးပိုင်းတွင် ဖွင့်ပွဲ၊ပိတ်ပွဲတွင် တင်​ဆက်ခဲ့သူများကွင်းအတွင်းဝင်​ရောက်လာကြပြီး အ​ရှေ့​တောင်အာရှအားကစားပြိုင်ပွဲအမှတ်တံဆိပ်ကို ပုံ​ဖော်ခဲ့ကြသည်။​နောက်ဆုံးတွင် ​နောက်ခံLEDဘုတ်တွင် "See You in Singapore"ဟူ​သောစာတမ်း​နှင့်အတူ မြန်မာနိုင်ငံ၏ ၂၇ကြိမ်​မြောက်အ​ရှေ့​တောင်အာရှအားကစားပြိုင်ပွဲကျင်းပ​ရေးဆိုင်ရာများ ပြီးဆုံးခဲ့သည်။

အစီအစဉ် ၁၂ အရ နိုင်ငံတော်သမ္မတနှင့်ဇနီးတို့ ပြန်လည်ထွက်ခွာခဲ့သည်။

အစီအစဉ် ၁၃ တွင် တေးသံသာအစီအစဉ် တင်ဆက်ခဲ့သည်။

အစီအစဉ် ၁၄ အရ ၂၇ ကြိမ်မြောက် အရှေ့တောင်အာရှအားကစားပြိုင်ပွဲ ပိတ်ပွဲအခမ်းအနား အောင်မြင်စွာပြီးမြောက်ကြောင်း ကြေညာခဲ့သည်။

## ဆက်စပ်ကြည့်ရှုရန်
*၂၀၁၃ အရှေ့တောင်အာရှအားကစားပြိုင်ပွဲ ဖွင့်ပွဲအခမ်းအနား
## ကိုးကား